**POROČILO O REDNEM INŠPEKCIJSKEM PREGLEDU NAPRAVE, KI LAHKO POVZROČI INDUSTRIJSKE EMISIJE**

|  |
| --- |
| **Zavezanec:**  **MAGNA STEYR, avtomobilski dobavitelj d. o. o., Cesta Janeza Puha 1, 2312 Orehova vas, MŠ: 7159641000** |
| **Naprava / lokacija:**  **2.6. naprava za površinsko obdelavo kovin z uporabo elektrolitskih ali kemičnih postopkov z volumnom delovnih kadi (brez izpiranja ) 395 m3 in 6.7. dejavnost površinske obdelave snovi, predmetov ali izdelkov z uporabo organskih topil z zmogljivostjo porabe organskih topli 414 tone na leto.** |
| **Datum pregleda:**  **12.11.2024** |
| **OVD št.:**  **- št: 35432-13/2023-2570-19 z dne 20.12.2023 ( čistopis izreka ).**  **- sklep št: 35432-13/2023-2570-15 z dne 11.10.2023 ( pravica mirovanje, v točki 1 OVD se je s tem sklepom dodala nova tehnološka enota - distribucijski center ( N24 ).)** |
| **Ugotovitve:**  **Ravnanje z odpadki, ki nastanejo zaradi dejavnosti**  -Upravljavec odpadke, ki so namenjeni za predelavo ali odstranjevanje, skladišči ločeno od ostalih odpadkov in z njimi ravna tako, da izpolnjujejo zahteve za predvideni način predelave ali odstranjevanja.  -Upravljavec odpadke skladišči v za to namenjenih in v skladu s predpisi urejenih napravah.  -Količina začasno skladiščenih odpadkov, namenjenih v odstranjevanje, ne presega količine odpadkov, ki zaradi delovanja ali dejavnosti nastanejo v obdobju dvanajstih mesecev.  -Upravljavec vodi predpisane evidence o nastajanju odpadkov  -Letno poročilo o nastalih odpadkih je v roku posredovano na ARSO.  **Ravnanje z embalažo in odpadno embalažo**  Upravljavec ima sklenjeno pogodbo z družbo za ravnanje z odpadno embalažo, Slopak d.o.o.  **Emisije snovi in toplote v vode**  **Industrijske odpadne vode**  Vodijo dnevnik za industrijsko čistilno napravo, ter vse lovilce olj.  Blato so oddali kot odpadek v lanskem letu. Obratovalni dnevnik vodijo v elektronski in pisni obliki.  Zavezanec je predložil meritve na iztoku V1-3, z dne 26.2.2024 ( kotlovnica ), vrednosti izmerjenih parametrov so včasu meritev skladne s predpisanimi mejnimi vrednostmi.  **Emisije snovi v zrak**  Zavezanec redno vzdržuje dobro tehnično stanje naprave, ter čisti in vzdržuje površine cest znotraj industrijskega kompleksa.  V skladu s OVD zavezanec enkrat letno zagotavlja izvedbo meritev in nastavitev zgorevanja s strani servisa na kurilnih napravah N20.1 in N20.2. Zadnji servis opravljen dne 22.8.2024.    **Emisije hrupa**  Predloženo je bilo Poročilo o obratovalnem monitoringu hrupa v okolju za industrijski obrat MAGNA STEYR d.o.o., Orehova vas  - Št. poročila: CEVO – 20326/2022. Iz izračuna kazalcev hrupa – je razvidno, da obratovanje virov hrupa na območju IED obrata MAGNA STEYR d.o.o. NE POVZROČA preseganje mejnih vrednosti kazalcev hrupa in koničnih ravni hrupa za vire hrupa za območje s IV. stopnjo varstva pred hrupom.  Upravljalec mora zagotoviti izvajanje obratovalnega monitoringa vsako tretje koledarsko leto.  **Okoljevarstvene zahteve v zvezi s preprečevanjem emisij snovi v tla in podzemne vode**  V skladu s OVD, je bil izveden monitoring tal v prvem letu po začetku obratovanja v mesecu juliju na vzorčnih mestih 6.3.2. izreka OVD številka meritev 182/2020 z dne 31.3.2020. Naslednji monitoring leta 2029.  Izveden je bil monitoring stanja podzemne vode predloženo poročilo o preizkusu z dne 16.10.2024. Za leto 2023 je bilo poročilo posredovano na ARSO dne 27.3.2024.  Na dan pregleda so vse kadi v katerih so se uporabljali kemični ali elektrolitski postopki, izpraznjene, prav tako so prazna skladišča kemikalij.  **Ukrepi za čim višjo stopnjo varstva okolja kot celote**  Zavezanec ima vzpostavljen sistem ravnanja z okoljem na način, da so vsi postopki v povezavi z varovanjem okolja znani, razumljivi in skladni, v skladu z notranjimi presojami.  **Skladiščenje nevarnih tekočin**  Načrt izpraznitve rezervarjev je bil izdelan in v lanskem letu poslan na ministrstvo. Izpraznjeni so vsi rezervarji navedeni v sklepu.  Zavezanec predloži sledeče dokumente: Organizacija za nujne primere v obratu HOČE z dne 25.10.2019, Načrt zaščite in reševanja ob nesrečah z nevarnimi snovmi z datumom Oktober 2019, Načrt ravnanja z nevarnimi tekočinami z datumom april 2019, ter načrt Alarmiranja z dne 10.10.2019. Trenutno so v fazi revidiranja, zaradi sprememb.  Zavezanec ima stalno prisotno lastno industrijsko gasilno enoto v času obratovanja, ki je samo v eni izmeni. V ostalem času je pa izvedena samodejna tehnična povezava na gasilsko brigado Maribor.  **Do sedaj upravljalec ni beležil primer nesreč in izrednih situacij.**  **Zavezanec izpolnjuje obveznosti iz OVD.** |
| **Zaključki / naslednje aktivnosti:**  Zavezanec ima zaposlenega skrbnika varstva okolja.  Zavezanec je predložil potrdilo o zavarovanju odgovornosti za okoljsko škodo.  Naslednji redni inšpekcijski pregled bo pri zavezancu opravljen v skladu s planom Inšpektorata. |